Xildhibaan Xuseen Ismaaciil Yuusuf iyo Xildhibaan Xasan Muuse Hufane, oo u waramay Wargeyska Geeska Afrika ayaa sidoo kale amaan u soo jeediyey Xisbiga Waddani oo ay sheegeen inuu yahay Xisbiga qudha ee xaalada uu dalku ku jiro ka saari kara, waxaana ugu horeyn Xildhibaan Xuseen Ismaaciil Yuusuf oo ka hadlaya Madaarka Boorama uu yidhi“Madaaradu qayb libaax leh ayey ka qaataan nolosha dadka iyo dalkaba, Magaalada Booramana, waa Magaalo qadiima, waa Caasimaddii Saddexaad ee Somaliland, in la arko Madaarkii Boorama oo dameero iyo adhi daaqayaan, waa dambi qaran, oo aan lahayn cudur daar, Boorama Itoobiya iyo Jabuutiba xidhiidh ganacsi ayey la leedahay, haddii Madaarka ha hagaajin lahaa wax badan baa fududaan lahaa, canaantana waxa iska leh Xukuumadda”.
